LAZDIJŲ RAJONO SAVIVALDYBĖS VIEŠOSIOS BIBLIOTEKOS 2021–2023 METŲ STRATEGINIS PLANAS

1. **ĮSTAIGOS VEIKLOS KONTEKSTO ANALIZĖ**

Lazdijų rajono savivaldybės viešosios bibliotekos (toliau – Biblioteka) veikla grindžiama Lietuvos Respublikos Konstitucija, Lietuvos Respublikos biudžetinių įstaigų,Lietuvos Respublikos bibliotekų įstatymu, Bibliotekų plėtros strateginėmis kryptimis 2016–2022 metams, Lietuvos pažangos strategija „Lietuva 2030“, Lietuvos kultūros politikos kaitos gairėmis, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Lazdijų rajono savivaldybės tarybos sprendimais, Mero potvarkiais, Lazdijų rajono savivaldybės tarybos patvirtintais Bibliotekos nuostatais, kitais teisės aktais.

Bibliotekos 2020–2023 m. strateginis planas parengtas siekiant užtikrinti veiklos tęstinumą bei Bibliotekai keliamų tikslų ir uždavinių įgyvendinimą.

Biblioteka yra biudžetinė įstaiga, finansuojama iš valstybės ir savivaldybės biudžetų. Finansiniai ištekliai naudojami darbuotojų darbo užmokesčiui, dokumentų fondo sudarymui, ilgalaikiam ir trumpalaikiam turtui įsigyti, apsaugai, Bibliotekos padalinių ir Jaunimo centro patalpų eksploatacijai, techninių įrangų priežiūrai, miesto viešojo tualeto eksploatacijai. Papildomų lėšų Biblioteka gauna teikdama mokamas paslaugas ir įgyvendindama projektus.

Bibliotekoje įdiegtas vietinis kompiuterių tinklas. Darbuotojų darbo vietos yra kompiuterizuotos ir turi prieigą prie interneto. Bibliotekinių procesų organizavimui naudojama automatizuota Lietuvos integrali bibliotekų informacinė sistema (toliau – LIBIS). Daug dėmesio skiriama elektroninių paslaugų kūrimui ir plėtrai. Vidaus ir išorės komunikacijos funkcijų vykdymui sukurtas ir palaikomas Bibliotekos žiniatinklis, paskyra socialiniame tinkle ,,Lazdijų biblioteka – tavo biblioteka” ir elektroninė svetainė, adresu: [www.rsvb.lt](http://www.rsvb.lt) .

Bibliotekos veikla organizuojama vadovaujantis Lazdijų rajono savivaldybės strateginiu plėtros planu, Kultūros ir sporto plėtojimo programa, Bibliotekos strateginiu planu, metiniais veiklos planais.

2020 m. pradžioje Bibliotekoje dirbo 45 darbuotojai, iš jų turinčių aukštąjį išsilavinimą – 19. Bibliotekininkystės ir informacijos mokslų aukštąjį išsilavinimą turi 2 specialistai, specialų bibliotekininkystės išsilavinimą – 12 bibliotekininkų.

Iš pateiktų duomenų matyti, kad Bibliotekoje trūksta bibliotekininkystės specialistų su universitetiniu išsilavinimu, į Biblioteką ateina dirbti vis daugiau kitų profesijų specialistų.

Bendruosius įstaigos organizavimo ir valdymo principus nustato Bibliotekos nuostatai. Darbuotojai į darbą priimami ir atleidžiami Lietuvos Respublikos darbo kodekso ir kitų teisės aktų nustatyta tvarka.

Bibliotekos struktūrą sudaro: administracija (direktorius, direktoriaus pavaduotojas, direktoriaus pavaduotojas ūkio reikalams, vyr. buhalteris, personalo administratorius, vyr. metodininkas informacinėms technologijoms, inžinierius bibliotekinių procesų automatizavimui), skyriai: Dokumentų komplektavimo ir tvarkymo skyrius (skyriaus vedėjas, vyresn. bibliotekininkai), Vartotojų aptarnavimo skyrius (skyriaus vedėjas, vyresn. bibliotekininkai, vyresn. bibliografas), Jaunimo centras (vyresn. bibliotekininkai), Ūkio techninis skyrius (inžinierius-energetikas-santechnikas, vairuotojas-darbininkas, budėtojas), Mobili biblioteka (vyresn. bibliotekininkas), rajono padaliniai (vyresn. bibliotekininkai): Aštriosios Kirsnos padalinys, Avižienių padalinys, Būdviečio padalinys, Dumblio padalinys, Kapčiamiesčio padalinys, Krikštonių padalinys, Krosnos padalinys, Kučiūnų padalinys, Metelių padalinys, Naujosios Kirsnos padalinys, Noragėlių padalinys, Rudaminos padalinys, Seiliūnų padalinys, Seirijų padalinys, Stebulių padalinys, Šeštokų padalinys, Šventežerio padalinys, Teizų padalinys, Varnėnų padalinys, Verstaminų padalinys, Veisiejų padalinys, Viktarino padalinys.

Biblioteka aptarnauja 36 proc. visų rajono gyventojų. Bibliotekos paslaugomis taip pat naudojasi rajono svečiai iš Lietuvos ir užsienio šalių. Kasmet rajono bibliotekose apsilanko apie 120 tūkst. lankytojų.

Besikeičiantys vartotojų poreikiai lemia veiklos prioritetus. Tradicinis Bibliotekos, kaip bendruomenės narių susibūrimo, prasmingo laisvalaikio praleidimo, skaitymo, bendravimo vietos vaidmuo ir toliau išlieka svarbus, tačiau keičiantis žmonių gyvenimo būdui, augant konkurencijai darbo rinkoje, nuolat auga poreikis informacijai ir žinioms. Šiandieniniame informacijos pasaulyje sunku atsirinkti tinkamus ir patikimus duomenis. Biblioteka yra ta institucija, kuri formuoja ir tobulina paieškos ir atrankos savybes skaitmeniniame pasaulyje.

Dideli poslinkiai Bibliotekoje įvyko įdiegus naujas technologijas, kurios sąlygojo kompiuterinio raštingumo ir medijų plėtrą, įvairios programinės įrangos įsisavinimo būtinybę. Bibliotekos darbuotojai ne tik dirba su specialia bibliotekoms skirta LIBIS programa, tobulina paieškos internete įgūdžius, bet ir intensyviai moko Bibliotekos vartotojus naudotis kompiuteriu bei elektroninėmis paslaugomis visame rajone.

Siekdama išlaikyti tinkamą specialistų kvalifikaciją ir tobulinti jų gebėjimus, Biblioteka stengiasi sistemingai kelti darbuotojų kvalifikaciją, sudaro specialistams sąlygas sekti naujoves, dalyvauti konferencijose, seminaruose ir kursuose.

Darbo tvarką Bibliotekoje apibrėžia vidaus darbo tvarkos taisyklės. Padalinių tikslai, uždaviniai, funkcijos, teisės ir pareigos įteisintos padalinių nuostatuose, skyrių tikslai, uždaviniai, funkcijos, teisės ir pareigos įteisintos skyrių nuostatuose, darbuotojų pareigos ir teisės – pareigybių aprašymuose. Nuostatai reglamentuoja ir Bibliotekoje veikiančių komisijų, tarybų veiklą. Bibliotekos vartotojų aptarnavimą reglamentuoja Skaitytojų aptarnavimo taisyklės ir LIBIS vieningo skaitytojo pažymėjimo naudojimo taisyklės. Mokamos paslaugos teikiamos vadovaujantis Lazdijų rajono savivaldybės tarybos sprendimu patvirtintais įkainiais. Spaudiniai ir kiti dokumentai komplektuojami laikantis Bibliotekos fondo apsaugos nuostatų.

Biblioteka vykdo visus reikalavimus, nustatytus galiojančiuose visų bibliotekų veiklą reglamentuojančiuose dokumentuose ir privalomuose taikyti standartuose.

**Stiprybių, silpnybių, galimybių ir grėsmių (SSGG) analizė**

|  |  |
| --- | --- |
| STIPRYBĖS | SILPNYBĖS |
| * Suformuotas rajono bibliotekų tinklas su padaliniais, vykdančiais ir mokyklų bibliotekų funkcijas.
* Išplėtota informacinių technologijų ir komunikacijų infrastruktūra bei elektroninių paslaugų plėtra.
* Orientacija telkiama į nemokamų ir mokamų paslaugų kokybę bei lankytojų poreikių tenkinimą.
* Pakankamai aukštas Bibliotekos darbuotojų darbo patirties lygis, profesinė kompetencija.
* Susiformavę bendradarbiavimo ryšiai su kitomis institucijomis.
* Bendruomenės teigiamai vertinamos tarptautinės jaunimo ir vaikų vasaros stovyklos.
 | * Riboti bibliotekų fondai anglų kalba (knygos, spauda) turistams.
* Lėšų trūkumas Veisiejų bibliotekos pastatų ir teritorijos modernizavimui.
* Ribota Mobilios bibliotekos infrastruktūra (reikalingas mikroautobusas su bibliotekine įranga).
 |
| GALIMYBĖS | GRĖSMĖS |
| * Dalyvavimas strateginėse iniciatyvose ir bibliotekų plėtros programose, teikiant paraiškas Europos Sąjungos ir kitiems fondams.
* Komunikacijos stiprinimas, populiarinant bibliotekų veiklas įvairiais informaciniais kanalais.
* Darbuotojų (ne tik kultūros) darbo užmokesčio didinimas pritrauktų jaunus specialistus.
* Kompiuterinės technikos atnaujinimas projektinėmis lėšomis.
* Partnerystės ryšiai su Lietuvos ir užsienio bibliotekomis, suteikiantys galimybę tobulinti bibliotekininkų teorinio ir praktinio darbo įgūdžius.
* Paslaugų rinkodaros plėtra, intensyvinant Mobilios bibliotekos veiklą rajone.
 | * Mažėjantis vartotojų skaičius mažėjant savivaldybės gyventojų skaičiui. Kvalifikuoto personalo trūkumas esant žmogiškųjų išteklių migracijai į kitas sritis, kitas savivaldybes, užsienio šalis.
* Nepakankamas finansavimas knygų fondo komplektavimui.Didėjanti priklausomybė nuo informacinių technologijų, kompiuterinių žaidimų, kitų elektroninių paslaugų, įtakojanti mažėjantį gyventojų poreikį skaityti.Bibliotekos paslaugų teikimo apribojimai (paskelbus visuotinį karantiną, ekstremalią padėtį ar kt. force majeure).
 |

**II. BIBLIOTEKOS VEIKLOS STRATEGIJA**

Lazdijų viešosios bibliotekos 2021–2023 metų strateginiam planui parengti suformuluota vizija, misija bei strateginis prioritetas.

**Vizija** – novatoriška, patraukli, saugi, bendruomeniška Biblioteka, įkvepianti Lazdijų rajono gyventojus skaitymui, mokymui(si), tobulėjimui, turiningam laisvalaikiui, saviraiškai, bendravimui.

**Misija** – būti Lazdijų rajono savivaldybės žinių erdve, kuriančia vertę visuomenei ir teikianti kokybiškas viešąsias paslaugas.

**Strateginis prioritetas – užtikrinti laisvalaikio praleidimo formų įvairovę.**

Bibliotekos 2021–2023 m. strateginis planas parengtas atsižvelgiant į Lazdijų rajono savivaldybės 2021–2027 metų strateginį plėtros planą, taip pat įgyvendina Lazdijų rajono savivaldybės 2021–2023 m. strateginio veiklos plano Kultūros ir turizmo plėtros programos 1 tikslą – „Teikti kokybiškas kultūros paslaugas bei skatinti kultūrines iniciatyvas“, taip pat šios programos uždavinius ir priemones – užtikrinti kultūrinės veiklos ir bibliotekinių paslaugų teikimo plėtrą. Sustiprinti bibliotekos, kaip svarbios kultūros, švietimo bei socialinės institucijos vaidmenį, sudaryti sąlygas kūrybingos visuomenės formavimuisi, visuomenės kultūrinio, informacinio ir skaitmeninio raštingumo lygio augimui ir kokybiško laisvalaikio plėtrai.

**III. TIKSLŲ, UŽDAVINIŲ, PRIEMONIŲ, VERTINIMO KRITERIJŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** |
| **1.** | **Teikti kokybiškas kultūros paslaugas bei skatinti kūrybines iniciatyvas** | * **Registruotų vartotojų ir lankytojų savivaldybės bibliotekose skaičiaus didėjimas 1 proc. (sudarys 37 proc. rajono gyventojų)**
* **Kultūrinių ir informacinių renginių didėjimas 2,8 proc.**
* **Teikiamų paslaugų (įskaitant ir elektronines) didėjimas 5 proc.**
 |
| **1.1.** | **Uždavinys. Užtikrinti bendruomenės poreikius atitinkančią Bibliotekos veiklą ir renginių įvairovę** |
|  | **Įstaigos priemonės pavadinimas** | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | **Atsakingi vykdytojai** | **Asignavimai (tūkst. Eur)** |
| **2020 m. faktas** | **2021 m.** | **2022 m.** | **2023 m.** | **2020 m. faktiškai panaudotos lėšos** | **2021 m.** | **2022 m.** | **2023 m.** |
| 1.1.1 | Sukomplektuoti dokumentų fondą,atitinkantį skaitytojų poreikius | Dokumentų (knygų) skaičius, vnt. | 177 000 | 177 000 | 177 000 | 177000[[1]](#footnote-2) | DirektoriusDirektoriaus pavaduotojasSkyrių vedėjaiVyresnieji bibliotekininkai | 40,22[[2]](#footnote-3) | 20  | 21 | 22 |
| 1.1.2 | Aptarnauti Bibliotekos vartotojusir užtikrinti rajono viešųjų paslaugų teikimą | Registruotų vartotojų skaičius, vnt. | 6 114 | 6 200   | 6 250 | 6 250 | DirektoriusVisi Bibliotekos darbuotojai | 506,68 | 548,00 | 584,00 | 620,0 |
| 1.1.3 | Organizuoti susitikimus, iniciatyvas, veiklas rajono bibliotekose ir virtualioje, elektroninėje erdvėje | Susitikimų, iniciatyvų, veiklų skaičius, vnt. | 696 | 700 | 750 | 800 | DirektoriusDirektoriaus pavaduotojasSkyrių vedėjaiVyresnieji bibliotekininkai | 0,94 | 1,2 | 1,5 | 1,7 |
| 1.1.4 | Užtikrinti ir plėtoti Bibliotekos Jaunimo centro veiklas | Unikalių klientų skaičius, vnt. | 8 063 | 9 000 | 9 010 | 9 020 | DirektoriusDirektoriaus pavaduotojasJaunimo centro darbuotojai | 20,97[[3]](#footnote-4) | 24,0 | 25,0 | 26,0 |
| 1.1.45 | Teikti Mobilios bibliotekos paslaugas | Mobilios bibliotekos lankytojai, vnt. | 89 | 110 | 120 | 180 | Mobilios bibliotekos vyresn. bibliotekininkai | 4,5 | 14,0 | 15,0 | 16,0 |
| Mikroautobuso su įranga įsigijimas | 0 | 0 | 0 | 1 | DirektoriusDirektoriaus pavaduotojas ūkio reikalams | 0 | 0 | 0 | 60,0[[4]](#footnote-5) |
| 1.1.56 | Tobulintikraštobendruomenės kompiuterinius, informacinio raštingumo ir skaitmeninius įgūdžius | Kompiuterinio ir informacinio raštingumoapmokytų gyventojų skaičius, vnt. | 874 | 450 | 450 | 450 | DirektoriusDirektoriaus pavaduotojasInformacinių technologijų specialistai | 1,79 | 2,0 | 2,5 | 3,0 |
| **1.2.** | **Uždavinys. Užtikrinti krašto etninės kultūros plėtrą** |
| 1.2.1 | Kaupti su Lazdijų kraštu susijusią rašytinę informaciją | Suskaitmenintų su Lazdijų kraštu susijusių informacinių tekstų skaičius, vnt. | - | 50 | 100 | 100 | DirektoriusDirektoriaus pavaduotojasSkyrių vedėjaiVyresn. bibliografas | - | 2,0 | 4,0 | 4,0 |
| 1.2.2 | Plėtoti teikiamas edukacijų paslaugas | Knygrišystės edukacijų skaičius, vnt. | 7 | 15 | 15 | 15 | DirektoriusVeisiejų bibliotekos vyresn. bibliotekininkai | 2,3 | 2,0 | 2,5 | 3,0 |
| 3D spausdinimo edukacijų skaičius, vnt. | 4 | 10 | 12 | 14 | Informacinių technologijų specialistai |
| **1.3.**  | **Uždavinys. Formuoti patrauklų Bibliotekos įvaizdį Lietuvoje ir užsienyje** |
| 1.3.1 | Viešinti Bibliotekos teikiamas paslaugas socialiniuose tinkluose, interneto svetainėse, respublikinėje, tarptautinėje žiniasklaidoje | Straipsnių ir informacinių žinučių viešoje erdvėje skaičius, vnt. | 70 | 80 | 80 | 80 | DirektoriusDirektoriaus pavaduotojasSkyrių vedėjaiVyresnieji bibliotekininkai | 0,34 | 0,4 | 0,5 | 0,7 |
| 1.3.2 | Dalyvauti tarptautinėse mainųprogramose | Mainų programų, kuriose sudalyvauta, skaičius, vnt. | 1 | 1 | 1 | 1 | DirektoriusDirektoriaus pavaduotojasSkyrių vedėjaiVyresnieji bibliotekininkai | 4,3 | 5,0 | 5,0 | 5,0 |
| 1.3.3 | Gerinti bibliotekų pastatų ir patalpų būklę | Rekonstruotų, modernizuotų bibliotekų skaičius, vnt. (Šventežerio biblioteka, Jaunimo centras, Kučiūnų biblioteka, Veisiejų biblioteka) | 0 | 3 | 1 | 0 | DirektoriusDirektoriaus pavaduotojas ūkio reikalams | 0,0 | 21,0 | 22,0 | 856[[5]](#footnote-6) |
| 1.3.4 | Įstaigos valdymas, administravimas, siekiant užtikrinti teikiamas paslaugas | Sėkmingai veikianti ir viešąsias paslaugas teikianti įstaiga | 1 | 1 | 1 | 1 | Direktorius | 56,24 | 94,40 | 102,00 | 120,00 |
|  |  |  |  |  |  |  |  | **IŠ VISO:**  | **639,624[[6]](#footnote-7)** | **734,00** | **785,00** | **1737,4** |

**IV. STRATEGINIO PLANO ĮGYVENDINIMO PRIEŽIŪRA**

Strateginio plano tikslai ir uždaviniai bei priemonės įgyvendinami kasmet rengiant įstaigos metinį veiklos planą. Metiniame veiklos plane numatomos priemonės strateginiam planui įgyvendinti, jų vertinimo kriterijai, lėšos priemonėms įvykdyti, nustatomi terminai ir atsakingi vykdytojai. Kiekvienų metų vasario–kovo mėnesiais analizuojamas įstaigos metinio plano įgyvendinimas ir rengiamos metinės veiklos ataskaitos. Strateginio plano įgyvendinimo rezultatai pristatomi savivaldybės tarybai pateikiant įstaigos metinę veiklos ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Skaičius išlieka nepakitęs, kadangi vienos knygos yra nurašomos, kitos įsigyjamos. [↑](#footnote-ref-2)
2. Iš Kultūros ministerijos lėšų 31,946 tūkst. Eur, iš savivaldybės biudžeto lėšų 8,277 tūkst. Eur. [↑](#footnote-ref-3)
3. Projektinės lėšos – 4,66 tūkst. Eur [↑](#footnote-ref-4)
4. Reikalinga paraiška finansavimui gauti [↑](#footnote-ref-5)
5. Veisiejų bibliotekos ir krašto muziejaus pastatų rekonstrukcijai yra parengtas techninis projektas. Reikalinga paraiška finansavimui gauti. [↑](#footnote-ref-6)
6. Iš savivaldybės biudžeto – 588,633 tūkst. Eur paslaugoms teikti, 1,24 tūkst. Eur projektų bendrafinansavimui, BĮ pajamos – 0,589 tūkst. Eur, Kultūros ministerijos lėšos – 31,946 tūkst. Eur, projektinės lėšos – 15,847 tūkst. Eur, valstybės biudžeto lėšos skirtos lėšos dėl Covid-19 – 1,369 tūkst. Eur [↑](#footnote-ref-7)